**Farské oznamy**

 **Tretia adventná nedeľa - Gaudete A (11. 12. 2022)**

|  |  |  |
| --- | --- | --- |
| Pondelok | Panny Márie Guadalupskej | 18.00  |
| Utorok | Sv. Lucie, panny a mučenice | 7.00 |
| Streda | Sv. Jána od Kríža, kňaza a učiteľa Cirkvi | 17.30 |
| Štvrtok |  | 7.00 |
| Piatok |  | **7.00** |
| Sobota |  | 17.00 Oblazov |
| Nedeľa | Štvrtá adventná nedeľa | 8.00 a 10.30 |

Prosím, aby ste si nahlásili chorých ku vianočnej sv. spovedi v domoch do dnes v sakristii.

Chcem vás pozvať k duchovnej príprave na vianočné sviatky a spoločná sv. spoveď bude v našej farnosti v sobotu 17.12. od 8.30 do 9.30hod. a v Oblazove od 16.30 do 17.00hod.

Chcel by som vám dať do pozornosti, že na budúci rok od 16.3.-19.3. budeme mať v našej farnosti duchovnú obnovu ako minulý rok Otcovo srdce, na ktorú by som vás srdečne pozval. Vyhlasujem to takto popredu, aby ste si to mohli rozmyslieť a eventuálne kto by sa chcel zúčastniť zobrať si na piatok dovolenku. Myslím, že to stojí za to, že sa oplatí v tomto prípade investovať do seba k možnosti získať nový pohľad na vzťah s Bohom. Niektorí sa toho seminára už zúčastnili minulý rok, tak sa ich môžete popýtať. Cieľom seminára je sprostredkovať zažitie Božej lásky a prijatia.

V prvonedeľnej zbierke sme vyzbierali 1027eur. Nech Pán odmení vašu štedrosť.

Farskú adoráciu by sme mali v pondelok po sv. omši.

Dnes po sv. omši o 10.30 hod. pozývam deti privítať sv. Mikuláša.

Nácvik detí na Dobrú novinu bude na budúcu nedeľu o 14.30 hod. na fare.

Kto by sa chcel prihlásiť na pobožnosť Kto dá prístrešok Svätej rodine, môže tak urobiť v sakristii.

Ďakujem za vaše modlitby, finančnú podporu, za upratovanie, za výzdobu nášho chrámu, i za každý druh pomoci. O upratovanie kostola prosím skupinku č.19.

Vyhlasujem nový kurz prípravy na sviatosť birmovania pre stredoškolskú mládež. Prihlášky si môžete vyzdvihnúť v sakristii kostola. Prihláste sa na stretnutie s kňazom na stránke farnosti [www.kotesova.fara.sk](http://www.kotesova.fara.sk) v oddiely farnosť – birmovanci. Prihlásiť sa treba do 15.12. 2022.